கேள்வி: இயைபிலியுருவகம் என்பது என்ன?
பதில்: இயைபிலியுருவகம் (இயைபு இலி உருவகம்) என்பது தண்டியலங்காரம் நூலில் கூறப்பட்டுள்ள அணி இலக்கணம் ஒன்று. தண்டியலங்காரம், திருப்பனந்தாள் மடம் பதிப்பு, 1967, பக்கம் 89 ஒப்பு நோக்குக: இயைபுருவகம் அணிக்கு எடுத்துக்காட்டு தேன் நக்கு அலர் கொன்றை பொன் ஆகச் செஞ்சடையே கூனல் பவளக் கொடியாகத் - தான மழையாகக் கோடு மதியாகத் தோன்றும் புழையார் தடக்கைப் பொருப்பு வெண்பா சொல் பிரிப்பு - பதிவு துளை கொண்ட பெரிய கையை உடைய மலையாகிய பிள்ளையாராகிய யானை தேன் சிரிக்கும் கொன்றையைப் பொன்னாகவும் செஞ்சடையைப் பவளக் கொடியாகவும் வளைந்த தந்தக் கொம்பு பிறைநிலாவாகவம் கொண்டு விளங்குகின்றது. இவற்றில் பொன், பவளக்கொடி, பிறைநிலா ஆகியவை இணைப்புத் தொடர்பு இல்லாத உருவகங்கள் ஆதலால் இது இயைபிலி உருவகம்.